A padlófogásnak persze vannak különböző mértékű verziói. Hogy miért fér bele mindegyik a padlós kategóriába, ha ennyire különbözőek? Mert erre sajnos nincs egzakt mérőszám. Mégpedig azért nem, mert a padlófogás élménye egy szubjektív érzés. Lehet, hogy az, amiről az egyik vállalkozó úgy érzi, hogy egy irgalmatlan monoklival éppen most csúszik szét a padlón, a másik azt gondolná, hogy ez még simán belefér akár a mindennapos küzdelmekbe is.